ঈর্ষণীয় এই অভিজ্ঞতার বিবরণ গত ক’দিনে বার কয়েক পড়া হয়ে গেল। এ লেখাটা পড়তে গিয়ে একটা প্রায়-ভুলে-যাওয়া প্রসঙ্গও অনেক বছর পর মনে পড়ে গেল। তখন সবে চারুকলায় ভর্তি হয়েছি, আর আমার এক বন্ধু দারুণ আঁকার হাত সত্ত্বেও ভর্তি হয়েছে আইনে; একদিন কথায় কথায় কনস্টাবল-এর ছবির প্রসঙ্গ তুলে ঈষদগ্রজা এক চারুশিক্ষার্থীকে সে রীতিমতো চমকে দিয়েছিল। টার্নার-এর সঙ্গেও নিশ্চয়ই বন্ধুটির পরিচয় ছিল, তবে আমি নিজে তাঁকে আবিষ্কার করি আরো কিছুদিন পরে; বলা বাহুল্য লাইব্রেরিতে, বইয়ের পাতায়। হায়, তাঁর ছবি সামনাসামনি দেখার সুযোগ এখনো [..]